NARIADENIE KOMISIE (ES) č. 656/2007
zo 14. júna 2007,
ktorým sa mení a dopĺňa nariadenie (ES) č. 586/2001 o vykonaní nariadenia Rady (ES) č. 1165/98 o krátkodobej štatistike, pokiaľ ide o definíciu hlavných priemyselných zoskupení (MIG)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1165/98 z 19. mája 1998 o krátkodobej štatistike (1), a najmä na jeho článok 3 a článok 17 písm. c),
keďže:
(1)
Definícia hlavných priemyselných zoskupení (MIG) stanovená v nariadení Komisie (ES) č. 586/2001 (2) je založená na štatistickej klasifikácii ekonomických činností v Európskom spoločenstve (NACE) (3).
(2)
Nariadením (ES) č. 1893/2006 bola zavedená nová verzia NACE (NACE Rev. 2) a stanovuje sa v ňom, že krátkodobá štatistika, ktorú upravuje nariadenie (ES) č. 1165/98, sa má od 1. januára 2009 zostavovať v súlade s NACE Rev. 2.
(3)
Opatrenia stanovené v tomto nariadení sú v súlade so stanoviskom Výboru pre štatistický program,
PRIJALA TOTO NARIADENIE:
Článok 1
Nariadenie (ES) č. 586/2001 sa mení a dopĺňa takto:
1.
V článkoch 1 a 2 sa všetky odkazy na „NACE Rev. 1“ nahrádzajú „NACE Rev. 2“.
2.
V článku 3 sa slová „najneskôr do troch mesiacov od nadobudnutia účinnosti tohto nariadenia“ nahrádzajú slovami „od 1. januára 2009“.
3.
Príloha sa nahrádza textom v prílohe k tomuto nariadeniu.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Bude sa uplatňovať od 1. januára 2009.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 14. júna 2007